text: Tre tyskere stoppet ved grænsen med ulovligt fyrværkeri
  29 december 2015 kl. 19.39
  Tre mænd fra Hamborg stoppet ved grænsen med store mængder ulovligt fyrværkeri.
  Politiet og Skat lavede tirsdag en stor kontrol ved den dansk-tyske grænse ved Padborg, og det var ikke heldigt for tre mænd fra Hamborg.
  KLIK og se mere tv på localeyes.dk
  De var på vej på nytårsferie i et dansk sommerhus, men kom ikke længere end til grænsen.
  Gemt under brændestykker i deres bagagerum lå større mængder ulovligt fyrværkeri og en startpistol.
  Tolderne beslaglagde fyrværkeriet og overgav de tre mænd til det danske politi.
  